मंगोल हमलावर बाबर के नाम पर भारत में मस्जि़द का नाम कैसे? मस्जि़द होगी तो अल्लाह की और अगर कोई मंदिर होगा तो ईश्वर का। बाबरी मस्जि़द का केस सन् 1949 से आज तक चल रहा है। कहते हैं कानून के हाथ बहुत लम्बे होते है। शायद कहने वालों ने इसे गलत रूप से परिभाषित किया है। कानून के हाथ किसी मुजरिम तक तो पहुँच सकते है, परंतु प्रकृति के नियम में इनका कोई हस्तक्षेप नहीं हो सकता। कानून के हाथ अगर लम्बे होते तो बाबरी मस्जि़द का केस लड़ने वाले हाशमी के पाँव कब्र में ना होते और आज दूध का दूध और पानी का पानी हो चुका होता। प्रकृति के नियम और परमात्मा के न्याय के आगे ना किसी के हाथ काम आते हैं और ना किसी के पाँव। ज्ञान के द्वारा ही हम सच और सही की पहचान कर पाएंगे। अगर हम गुलाम थे तो आज भी गुलाम हैं और अगर हम आजाद थे तो आज भी आजाद हैं। गुलामी और आजादी का सीधा संबंध ज्ञान से है। गीता में भी भगवान ने कहा है कि ज्ञान से पवित्र कुछ और नहीं। जिस दिन हम इस पवित्रता को पा लेंगे, उस दिन हम परमात्मा के हो जाएंगे और परमात्मा हमारे।